CELEX: 62021CN0228
Language: et
Date: 2021-04-08 00:00:00
Title: Kohtuasi C-228/21: Eelotsusetaotlus, mille on esitanud Corte suprema di cassazione (Itaalia) 8. aprillil 2021 – Ministero dell’Interno, Dipartimento per le Libertà civili e l’Immigrazione – Unità di Dublino versus CZA

7.6.2021   
            
            
               ET
            
            
               Euroopa Liidu Teataja
            
            
               C 217/31
            
         
      Eelotsusetaotlus, mille on esitanud Corte suprema di cassazione (Itaalia) 8. aprillil 2021 – Ministero dell’Interno, Dipartimento per le Libertà civili e l’Immigrazione – Unità di Dublino versus CZA
      (Kohtuasi C-228/21)
      (2021/C 217/41)
      Kohtumenetluse keel: itaalia
      
         Eelotsusetaotluse esitanud kohus
      
      Corte suprema di cassazione
      
         Põhikohtuasja pooled
      
      
         Kassaator: Ministero dell’Interno, Dipartimento per le Libertà civili e l’Immigrazione – Unità di Dublino
      
         Vastustaja kassatsioonimenetluses: CZA
      
         Eelotsuse küsimused
      
      
                  1.
               
               
                  Kas määruse artiklit 4 tuleb tõlgendada nii, et kaebuses, mis esitatakse liikmesriigi tehtud üleandmisotsuse peale määruse (EL) 604/2013 (1) artikli 27 alusel, võib vastavalt määruse artikli 26 süsteemile ja sama määruse artikli 18 lõike 1 punktis b sätestatud tagasivõtmise kohustuse alusel tugineda üksnes sellele, et üleandmisotsuse teinud liikmesriik jättis varjupaigataotlejale andmata määruse artikli 4 lõikes 2 nimetatud teabelehe?
               
            
                  2.
               
               
                  Kas määruse artiklit 27, kui lugeda seda koostoimes sama määruse põhjendustega 18 ja 19 ning artikliga 4, tuleb tõlgendada nii, et juhul, kui tuvastatakse artiklis 4 ette nähtud kohustuste rikkumine, näeb tõhus õiguskaitsevahend ette, et kohus peab tegema üleandmisotsuse tühistamise otsuse?
               
            
                  3.
               
               
                  Kui 2. küsimusele vastatakse eitavalt, siis kas määruse artiklit 27, kui lugeda seda koostoimes sama määruse põhjendustega 18 ja 19 ning artikliga 4, tuleb tõlgendada nii, et juhul, kui tuvastatakse artiklis 4 ette nähtud kohustuste rikkumine, näeb tõhus õiguskaitsevahend ette, et kohus peab kaebaja esitatud asjaolusid arvesse võttes kontrollima selle rikkumise olulisust, ning võimaldab üleandmisotsuse kinnitada iga kord, kui ei ilmne põhjusi erineva sisuga üleandmisotsuse tegemiseks?
               
            
         (1)  Euroopa Parlamendi ja nõukogu 26. juuni 2013. aasta määrus (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest (ELT 2013, L 180, lk 31).